**Martin Kubena** (\* 7. jún 1993, Žilina) je slovenský futbalista, reprezentant Slovenska v kategóriách „U 15" a „U 18". Obsadzuje pozície pravého a stredného obrancu. Po ukončení trojročného hosťovania v klube MFK Tatran Liptovský Mikuláš (2. liga, na hosťovaní z MŠK Žilina), sa vo februári 2016 po dlhom rokovaní o prestupe stal hráčom MFK Tatran Liptovský Mikuláš.

Kariéra
-------

Je odchovanec MŠK Žilina, kde začal ako 5 ročný. Profesionálne začal hrať futbal od roku 2012. Vo februári 2016 po prestupe do MFK Tatran Liptovský Mikuláš podpísal profesionálnu zmluvu.

Kubena hral v mládežníckych kategóriach od U9 až do U19 v MŠK Žilina. V lete 2012 odišiel na hosťovanie do Liptovského Mikuláša. Počas pôsobenia v MFK Tatran Liptovský Mikuláš ako obranca strelil 9 gólov. V roku 2013 klubu pomohol k udržaniu sa v druhej lige. V sezóne 2013/14 sa opäť dostal do baráže o udržanie, kde Kubena poslednou úspešnou penaltou zachránil pre MFK 2. slovenskú ligu. Od roku 2014 bol označovaný za "ťahúňa mužstva".

V jesennej časti 2015 v MFK TATRAN sa popri vlastných tréningoch venoval aj mladším žiakom kategórie U8.

Úspechy a ocenenia :

* 2015 – 3. miesto U8 v turnaji Hotel Alexandria
* 2015 – 2. miesto U8 Liptov Cup - Stankovany
* 2015 – 6. miesto U8 v medzinárodnom turnaji Liptov champion masters winter classic
* 2015 – 3. miesto v ankete najlepší hráč jesennej sezóny
* 2015 – 4. miesto klubu MFK Liptovský Mikuláš v tabuľke 2. slovenskej ligy

Slovenský národný tím U 18
--------------------------

V reprezentačnom výbere sa Kubena v dorasteneckej kategórií U18 v sezóne 2010/11 objavil 6 krát. Zúčastnil sa medzinárodného turnaja dorastencov kategórií U18 Niigata cup 2010 v Niigate v Japonsku. Po návrate z Japonska sa mu na základe jeho výkonov na turnaji ozvalo viacero záujemcov o jeho služby, no MŠK Žilina žiadnu ponuku neprijala. V roku 2011 sa zúčastnil reprezentačného turnaja v Severnom Írsku, kde po úraze lakťa turnaj nedohral. V marci 2011 bol nominovaný na reprezentačné sústredenie v Národnom tréningovom centre v Senci spojené s prípravnými zápasmi slovenskej reprezentácie do 18 rokov. V roku 2012 sa zúčastňoval zimnej prípravy A-mužstva MŠK Žilina. V tomto období prebiehali aj zrazy a reprezentačné tréningy dorastencov. Po tom, čo MŠK Žilina odmietla Kubenu pustiť na reprezentačné sústredenie U19 do Senca, ktoré nadväzovalo na reprezentačný turnaj Trofej Hrvatska v Umagu, ho nominovali len ako náhradníka.

Prehľad sezón
-------------

### Sezóna 2012/13

Prvá sezóna hosťovania, ktorú Kubena začínal už ako muž. V rozhovore pre denník Šport uviedol, že začiatky preňho neboli najľahšie a bol to dosť veľký skok z mládežníckej kategórie do 2. najvyššej slovenskej ligy. V tejto sezóne sa klub MFK Liptovský Mikuláš umiestnil na 10. mieste a získal iba o 2 body viac ako Dolný Kubín, ktorý zostúpil do 3. slovenskej ligy. Kubena odohral celkovo 30 zápasov a stal sa jedným z oporných pilierov obrany.

### Sezóna 2013/14

V roku 2013 došlo k predĺženiu jeho hosťovania v MFK Liptovský Mikuláš o 1 rok. V klube došlo k zmenám na poste trénera, čo sa odrazilo aj na výsledkoch mužstva. Mužstvo bolo značne oslabené, priemerný počet hráčov nepresahoval 15. Po sezóne sa Liptovský Mikuláš dostal s počtom bodov 28 do baráže o udržanie v 2. lige. Zápas po pokutových kopoch skončil pre MFK Liptovský Mikuláš víťazne po tom, ako Kubena premenil poslednú penaltu. V tejto sezóne Kubena odohral celkom 32 zápasov a zaradil sa do skupiny hráčov druhej ligy s najvyšším počtom odohraných zápasov.

### Sezóna 2014/15

V tejto sezóne sa začalo hrať podľa nového systému a došlo k rozdeleniu ligy na východnú a západnú skupinu. Po úspešnej základnej časti sa Mikuláš dostal do nadstavbovej časti – skupiny o postup do 1. ligy. O Kubenu bol opäť záujem z viacerých strán, no rozhodol sa zostať v MFK. Liptovský Mikuláš sa nakoniec umiestnil na 4. priečke.

### Sezóna 2015/16

Jesenná časť sezóny 2015/2016 bola pre Kubenu veľmi úspešná. Získal 3. miesto v ankete Najlepší hráč. Celkovo odohral 18 zápasov a strelil 3 góly. V tejto sezóne mal podpísanú zmluvu s Mikulášom len na pol roka. Od januára 2016 sa zúčastnil skúšky v MFK Zemplín Michalovce a v Sandecii Nowy Sacz. Záujem o Kubenu prejavil aj FK Senica, no ani s jedným z nich sa nepodarilo uzavrieť zmluvu, pričom najväčšou prekážkou bola cena výchovného, na ktoré má MŠK Žilina do dovŕšenia 23. roku hráča nárok. Žilina sa dokázala dohodnúť len s MFK Tatran Liptovský Mikuláš. Martin Kubena sa teda od februára 2016 stal hráčom tohto klubu.

### Sezóna 2016/2017

V tejto sezóne odohral celkovo 10 zápasov a strelil dva góly. V decembri 2016, po skončení zmluvy s MFK Tatran Liptovský Mikuláš, sa stal opäť voľným hráčom. Záujem o prestup opäť prejavil MFK Zemplín Michalovce, s ktorým sa však nedohodol na podmienkach. Záujem prejavil aj MFK Ružomberok, kde sa začiatkom januára zapojil do prípravy. Na základe spokojnosti s výsledkami Kubena vycestoval s Ružomberkom na týždenné sústredenie do Prahy, kde odohral zápasy so Sláviou Praha, Spartou Praha a Karvinou. K podpisu zmluvy aj napriek výborným Kubenovým výsledkom však nedošlo a februárový zápas so Sigmou Olomouc bol jeho posledným v drese Ružomberku.

Referencie
----------

1. ↑   *MFK Tatran Liptovský Mikuláš- Martin Kubena uzatvoril profesionálnu zmluvu* [online]. www.mfktatran.sk, [cit. 2019-01-13]. Dostupné online.
2. ↑   *MFK Tatran Liptovský Mikuláš- Káder* [online]. www.mfktatran.sk, [cit. 2019-01-13]. Dostupné online.
3. 1 2   Nechce mať slzy na krajíčku. *Denník Šport*, 5 2014, roč. 68, čís. 112, s. 36 - 37. Dostupné online [cit. 2016-01-20]. ISSN 0139-7001.
4. ↑  S, SPORT SK, s r o & Ringier Axel Springer Slovakia a. *Slovensko "18" na záver Niigata Cupu 2010 víťazne* [online]. Šport.sk, [cit. 2019-01-13]. Dostupné online.
5. ↑   *Kubena a�Martinka cestuj� do Severn�ho �rska* [online]. www.mskzilinamladez.sk, [cit. 2019-01-13]. Dostupné online.
6. ↑   *Tlačová správa SFZ: Nominácia SR "18" na kontrolný zraz v Senci* [online]. Bratislava: Slovenský futbalový zväz, 09.03.2011, [cit. 2016-01-20]. Dostupné online.
7. ↑   *Tím SR "19" absolvuje turnaj v Chorvátsku | FutbalPortal.sk* [online]. www.futbalportal.net, [cit. 2019-01-13]. Dostupné online.
8. ↑  S, SPORT SK, s r o & Ringier Axel Springer Slovakia a. *Nominácia SR „19" na dva prípravné zápasy s Rakúskom* [online]. Šport.sk, [cit. 2019-01-13]. Dostupné online.
9. ↑   *Veľká radosť na Liptove: Tatran si po obrovskej dráme vybojoval druholigovú miestenku* [online]. Športky.sk, [cit. 2019-01-13]. Dostupné online.
10. ↑   *Martin Kubena | Futbalnet - všetky góly v jednej sieti* [online]. futbalnet.sk, [cit. 2019-01-13]. Dostupné online.
11. ↑   *Jozef Toko� - licen�n� hr��sky agent | Vybran� str�nku nie je mo�n� zobrazi�* [online]. www.jozeftokos.net, [cit. 2019-01-13]. Dostupné online.
12. ↑   *MFK Tatran Liptovský Mikuláš- VIDEO Futbal je hra a hrať by sa mal človek pre radosť* [online]. www.mfktatran.sk, [cit. 2019-01-13]. Dostupné online.
13. ↑   *MFK Zemplín Michalovce a.s. – Oficiálna stránka MFK Michalovce* [online]. [Cit. 2019-01-13]. Dostupné online.
14. ↑   Začala sa zimná príprava A-mužstva - MFK Zemplín Michalovce a.s.. *MFK Zemplín Michalovce a.s.*, 2017-01-09. Dostupné online [cit. 2017-02-25].
15. ↑  [WWW.ESPORTS.CZ], Project: eSports.cz s.r.o. Príprava: Diváci videli desať gólov. *MFK Ružomberok*. Dostupné online [cit. 2017-02-25].
16. ↑  [WWW.ESPORTS.CZ], Project: eSports.cz s.r.o. Príprava: Liptáci odchádzajú na sústredenie do Česka. *MFK Ružomberok*. Dostupné online [cit. 2017-02-25].
17. ↑  [WWW.ESPORTS.CZ], Project: eSports.cz s.r.o. Príprava: Ružomberok podľahol Sparte Praha. *MFK Ružomberok*. Dostupné online [cit. 2017-02-25].
18. ↑  [WWW.ESPORTS.CZ], Project: eSports.cz s.r.o. Príprava: Bezgólová remíza v Karvinej. *MFK Ružomberok*. Dostupné online [cit. 2017-02-25].
19. ↑  [WWW.ESPORTS.CZ], Project: eSports.cz s.r.o. Príprava: Ružomberok prehral so Slaviou Praha. *MFK Ružomberok*. Dostupné online [cit. 2017-02-25].
20. ↑  [WWW.ESPORTS.CZ], Project: eSports.cz s.r.o. Príprava: V Olomouci so šancami, ale bez gólu. *MFK Ružomberok*. Dostupné online [cit. 2017-02-25].

Iné projekty
------------

Commons
* Spolupracuj na Commons Commons ponúka multimediálne súbory na tému **Martin Kubena**

Externé odkazy
--------------

* Profil Martina Kubenu na futbalovom portáli Slovenského futbalového zväzu wwww.futbalnet.sk
* Martin Kubena na stránke MFK Tatran Liptovský Mikuláš
* Fotogaléria a webová stránka